नई दिल्ली. काबुल से लौटते वक्त मोदी का लाहाैर दौरा सिक्युरिटी का भरोसा मिलने के बाद ही हुआ था। PM की सुरक्षा के लिए जिम्मेदार एसपीजी इसे चैलेंज मान रही थी। उसे भरोसा दिलाने के लिए तय हुआ कि लाहौर से जट्टी उमरा जाते वक्त नवाज शरीफ और मोदी एक ही हेलिकॉप्टर में बैठेंगे। इन वजहों से करना पड़ा था ऐसा अरेंजमेंट . . .
1. लाहौर में तालिबान के हमले होते रहे हैं। पिछले साल यहां आर्मी पब्लिक स्कूल पर आतंकी हमला हुआ था।
2. सरकार के एक सीनियर अफसर के मुताबिक, ''इस्लामाबाद में सिक्युरिटी प्रोटोकॉल के साथ वीवीआईपी विजिट के इंतजाम हैं। अचानक होने वाले दौरों के लिए इस्लामाबाद पाकिस्तान में सेफ जगह मानी जाती है। लेकिन लाहौर में पीएम का दौरा एसपीजी के लिए चैलेंज था।''
3. मोदी के साथ नवाज के एक ही हेलिकॉप्टर और कार में ट्रेवल करने से पाकिस्तान में हाईएस्ट सिक्युरिटी फॉलो हुआ।
पाकिस्तानी एजेंसियों ने क्या भरोसा दिलाया?
- लाहौर एयरपोर्ट से पाकिस्तानी पीएम नवाज शरीफ के जट्टी उमरा में मौजूद घर तक की दूरी 45 किलोमीटर है।
- पाकिस्तानी एजेंसियों ने एसपीजी को सिक्युरिटी का भरोसा दिलाने के लिए कहा कि लाहौर एयरपोर्ट से रायविंड तक पीएम नवाज और मोदी एक ही हेलिकॉप्टर में जाएंगे।
- पाकिस्तानी एयरफोर्स ने अपना वही हेलिकॉप्टर अवेलेबल कराया, जिसमें नवाज देश के अंदर ट्रैवल करते हैं।
- यह भी तय हुआ कि रायविंड से जट्टी उमरा में नवाज के घर तक भी दोनों पीएम एक ही कार में रहेंगे।
- लाहौर एयरपोर्ट तक वापसी के वक्त भी यही प्रोटोकॉल फॉलो किया गया।
क्या हुई मोदी-नवाज के बीच बात?
- एक अंग्रेजी अखबार की खबर के मुताबिक, मोदी हमेशा चाहते थे कि वे जब भी अफगानिस्तान का दौरा करें, तो पाकिस्तान दौरे का भी शेड्यूल बने।
- बीते शुक्रवार मोदी ने नवाज को फोन कर उन्हें 66वें जन्मदिन की बधाई दी।
- नवाज ने मोदी से कहा, ''हमें भी कभी मेहमाननवाजी का मौका दीजिए।''
- इस पर मोदी ने कहा, ''मैं तो इस्लामाबाद आना चाहता था। लेकिन आप तो लाहौर में हैं।''
- शरीफ ने तुरंत कहा, ''आप लाहौर में घर आ जाइए, लाहौर के दरवाजे भी आपके लिए खुले हैं।''
मोदी ने सिक्युरिटी को लेकर की थी डोभाल से बात
- शरीफ के न्योते के बाद मोदी ने नेशनल सिक्युरिटी एडवाइजर अजीत डोभाल से लाहौर में कुछ घंटे रुकने को लेकर बात की थी।
- एनएसए ने ही एसपीजी अफसरों के साथ मिलकर मोदी के लाहौर दौरे का प्लान तैयार किया।
आगे की स्लाइड्स में देखें वीडियो-फोटोज और पढ़ें मोदी के पाक दौरे पर और क्या हुआ...
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva